procesaur/Wiki.mk huggingface dataset:
Лабрун

Лабрун — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Општината припаѓала на заедницата на општини Анабург-Претин од 1 јануари 2005 до 2011. Претходно, припаѓала на заедницата на општини Хајдек-Претин.
1 Географија и сообраќај
Селото се наоѓа околу 45 километри југоисточно од Витенберг и околу 20 километри северно од Торгау во низините на источниот брег на Елба, западно од областа Анабург, заедно со Претин, Бетау, Гростребен, Плесиг и Грос Наундорф. Западно од селото води сојузниот автопат (''Bundesstraße'') B 182, а на север е B 187. На југ, селото се граничи со Саксонија.
2 Историја
Лабрун се верува дека бил основан во 1159 од фламанските доселеници. Таа била населена во областа од надбискупот Магдебург Вихман фон Зебург и Алберт Мечката.
Лебин

Лебин — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Општината припаѓала на заедницата на општини Анабург-Претин.
1 Географија
Лебин се наоѓа 8 километри јужно од Јесен.
2 Економија и сообраќај
Сојузниот автопат (''Bundesstraße'') B 187 помеѓу Витенберг и Јесен е околу 9 километри оддалечен.
3 Историја
До 1815, селото припаѓало на ''Амт'' Анабург. Во 1550, имало 15 мажи кои поседувале земја, меѓу нив дванаесет ''Hüfnerner'', кои биле директно одговорни на Амт. Во самото село биле три слободни земјопоседници, кои во 1550 припаѓала на Ханс фон Везенагк, Никол фон Хондорф и Михаел ам Енде.
Селото се граничи со областа Анабург и селата Гербисбах, Шенајхо, Кенич, Хондорф и Плосиг.
Лебин некогаш бил дел од Аксин, и дури подоцна добил сопствена црква.
Билштет (Хамбург)

Билштет е кварт во округот Хамбург-Мите, во источниот дел на Хамбург, Германија. Во 2007, бил втор најнаселен кварт во Хамбург.
1 Историја
Шифбек, Ејендорф, Штајнбек и Шлем биле стари населби, кои сега се дел од квартот.
2 Географија
Во 2006, според статистичкото биро на Хамбург и Шлезвиг-Холштајн, квартот Билштет имал вкупна површина од 17 км<sup>2</sup>. На север е квартот Јенфелд во округот Вандсбек. Општините Барсбител и Остштајнбек во германската покраина Шлезвиг-Холштајн се на исток. На запад се квартовите Хорн и Билброк, на југ е квартот Лобриге во округот Бергедорф.
3 Демографија
Во 2007, населението во Билштет било 68.936. Густината на населеност била 4.056 жители на км<sup>2</sup>. 19,7% биле деца под 18 години и 17,3% имале 65 или повеќе години. 22,5% биле имигранти. 5.274 лица биле регистрирани како невработени. Во 1999, имало 32.336 домаќинства и 39% од сите домаќинства биле составени од индивидуалци. Просечната големина на домаќинството била 2,14.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
68.068, 68.838, 69.435, 69.978, 69.899, 69.938, 69.676, 69.651, 69.588, 68.763, 69.014, 68.209, 68.279
2000, 2001, 2002, 2003, 2004, 2005, 2006, 2007
68.256, 68.064, 68.461, 68.512, 68.119, 68.115, 68.573, 68.936
Во 2007, имало 9.626 кривични дела (140 на 1000 лица).
4 Образование
Во 2006, имало 10 основни и 6 средни училиште во квартот Билштет со 3.894 ученици.
5 Инфраструктура
5.1 Здравствен систем
Во 2007, имало 36 дневни центри за деца, 84 лекари во приватни ординации и 12 аптеки.
5.2 Сообраќај
Автопатот Bundesautobahn 1 и сојузниот автопат Bundesstrasse 5 водат низ квартот. Билштет е опслужуван со железничкиот систем на подземната железница со неколку станици на линијата U3.
Според секторот за моторни возила (Kraftfahrt-Bundesamt), во квартот Билштет бил регистрирани 19.998 приватни возила (290 возила/1000 луѓе) во 2007 и 258 сообраќајни несреќи.
5.3 Рекреација
Во делот Ејендорф се наоѓа Ејендорфското Езеро.
Киловат-час

Киловат-час или киловатчас, (симб. kW·h, kWh и кВтч) — единица за енергија еднаква на 1000 ват-часови или 3,6 мегаџули.
1 Дефиниција
Киловат-часот е единица за енергија еднаква на еден киловат (1 kW) моќ (електрична работа) потрошен за време од еден час (h).
Обратно земено, еден ват е еднаков на 1 J/s. Еден киловат-час изнесува 3,6 мегаџули, што е количеството енергија добиено од работа што се врши со просечна стапка од илјада вати на час.
2 Примери
Греалка од 1000 вати (1 киловат) што работи еден час троши еден киловат-час (3,6 мегаџули) енергија.
Една 60-ватна светилка што работи еден час потрошила 0,06 киловат-часови струја. За илјада часа ќе потроши 60 киловати.
3 Претворање
, џул, ват-час, електронволт, калорија
1 kg·m<sup>2</sup> s<sup>−2</sup> =, 1, 2,77778 × 10<sup>−4</sup>, 6,241 × 10<sup>18</sup>, 0,239
1 W·h =, 3600, 1, 2,247 × 10<sup>22</sup>, 859,8
1 eV =, 1,602 × 10<sup>−19</sup>, 4,45 × 10<sup>−23</sup>, 1, 3,827 × 10<sup>−20</sup>
1 cal =, 4,1868, 1,163 × 10<sup>−3</sup>, 2,613 × 10<sup>19</sup>, 1
4 Именители
Киловат-часот се користи во елекстродистрибуцијата за фактурирање на потрошувачот, бидејќи еден домовите месечно трошат од неколку стотини до неколку илјади киловат-часови. мегават-часови, гигават-часови и терават часови се користат при мерење на големи количества електрична енергија за индустриски капацитети и изразување на производството кај електраните. Во терават-часови (во поголеми земји и петават-часови) се изразува годишното производство на струја на цели земји. На пример, во 2010 г. Република Македонија произведени се вкупно 6 462,3 гигават-часови (6,46 терават-часа) електрична енергија.
5 Поврзано
*Ампер-час
*Ват
Форум на Аркадиј

Форумот на Аркадиј (латински: ''Forum Arcadii'', грчки: ''Φόρος τοῦ Ἀρκαδίου'') бил изграден во времето на императорот Аркадиј во градот Цариград, денешен Истанбул.
Објектот бил изграден кон почетокот на 5 век и се наоѓал во Ксеролопос. Овој форум бил последен пред да се стигне на Златната порта и ѕидините на градот, вклучувајќи ги форумот на Теодосиј, форумот на Константин кои се наоѓале на главната улица во градот Месе. Подоцна форумот од страна на Османлиите бил претворен во чаршија која се викала Пазари Аврат или ''Чаршија на жените'' каде се вршела продажба на женски робови.
Во центарот на форумот се наоѓал столбот на Аркадиј кој бил висок околу 50 метри. Столбот бил разрушен во 1715 година.
1 Поврзано
* Римски форум
* Форум на Константин
* Форум на Теодосиј
Контоскалион

Контоскалион или Јулијаново пристаниште се наоѓало во Цариград, денешен Истанбул, Турција. Се наоѓало на Мраморно Море помеѓу 11 и 3 реон.
Пристаништето било изградено во времето на Јулијан Отпадник (361—363) во 362 година а во времето на Јустинијан I (527—565) било дополнително проширено.
Пристаништето било користено и во времето на Османлиите.
Елефтерион

Елефтерион (грчки: λιμήν Ἐλευθερίου) претставувало најголемото пристаниште во Цариград, денешен Истанбул, Турција. Пристаништето било познато како Теодосиево или Кесариево пристаниште.
Пристаништето било изградено во 390 година во времето на Теодосиј I (379—395), и се наоѓало помеѓу деветтиот и единаесеттиот реон на градот во денешен Јеникапи, односно на јужниот дел од градот на Мраморно Море. Ова пристаниште претставувало главна точка во градот кога станувало збор за трговија и размена. Подоцна областа била трансформирена во земјоделска градина.
Во ноември 2005 година, работниците на Босфорскиот тунел пронашле остатоци од пристаништето.
Коњите на Свети Марко

Триумфалната Квадрига или Коњите на Свети Марко претставуваат антички бронзени статуи кои се поставени на фасадата од базиликата Свети Марко во Венеција, Италија.
Тие биле поставени пред катедралата во 1254 година. Претходно, тие долго време биле изложени во хиподромот на Цариград. Но во текот на 1204 година, дуждот Енрико Дандоло ги испратил истите во Цариград, како дел од големиот грабеж кој се случил по заземањето на Цариград од страна на крстоносците.
Во времето на Наполеон Бонапарт, тој наредил истите да бидат однесени во Париз во текот на 1797 година, но во текот на 1815 година тие повторно биле вратени во Венеција. По 1990 година, по долга реставрација, коњите биле поставени во музејот Свети Марко, кој се наоѓа во внатрешноста на базиликата. Денешните коњи пред базиликата се копија.
Леош Јаначек

Леош Јаначек (на чешки: Leos Janacek /lɛoʃ ˈjanaːtʃɛk/), според крстеното име Лео Еуген Јаначек, 3 јули 1854 – 12 август 1928) бил чешки композитор, теоретичар, фолклорист, публицист и учител. Тој црпел инспирација од моравската и целата славјанска народна музика за да создаде еден оригинален, модерен музички стил. До 1895 се посветувал главно на истражувањето на фолклорот и во прво време бил инспириран од некои свои современици како Антонин Дворжак. Неговото подоцнежно дело ги вметнува неговите рани студии на фолклорот во едн модерна, високо оригинална синтеза, првпат воочена во операта ''Јенуфа'', премиерно изведена во 1904 во Брно. Успехот на ''Јенуфа'' (честопати нарекувана "Моравска народна опера") во Прага во 1916 му овозможил на Јаначек пристап до најголемите светски оперски сцени. Најпознати се подоцнежните дела на Јаначек, вклучително симфониската поема Синфониета, ораториумот ''Глаголска миса'', рапсодијата ''Тарас Булба'', виолинските квартети, друга камерна музика и опери. Тој заедно во рангот со Антонин Дворжак и Бедрих Сметана, се смета за еден од најзначајните чешки композитори.
Хорн (Хамбург)

Хорн — кварт во округот Хамбург-Мите, во источниот дел на Хамбург, Германија.
1 Историја
Во текот на Втората светска војна Хамбург, а со тоа и Хорн биле цело на воздушните напади во т.н. Операција Гомора.
2 Географија
Хорн се наоѓа во источниот дел на градот Хамбург и припаѓа на округот Хамбург-Мите. Во 2006, според статистичкото биро на Хамбург и Шлезвиг-Холштајн имал вкупна површина од 5,9 км<sup>2</sup>. На северот е квартот Маринтал од округот Вандсбек и квартот Билштет на исток. На запад се квартовите Хам-Норд, Хам-Мите и Хам-Зид; на југ е квартот Билброк.
3 Демографија
Во 2007, населението во квартот Хорн било 36.890. Густината на населеност била 6.273 жители на км<sup>2</sup>. 15,5% биле деца под 18 години, а 17,9% имале 65 години или повеќе. 22,5% биле странци. 2.765 лица биле регистрирани како невработени. Во 1999, имало 19.604 домаќинства и 51% од сите домаќинства биле составени од индивидуалци. Просечната големина на домаќинтвото била 1,82.
Во 2007, имало 4.237 кривични дела (115 дела на 1000 жители).
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
37.139, 37.216, 37.588, 38.502, 39.047, 39.237, 39.115, 38.597, 38.021, 37.817, 37.344, 36.402, 35.881
2000, 2001, 2002, 2003, 2004, 2005, 2006, 2007
35.522, 35.350, 35.910, 35.971, 36.291, 36.302, 36.490, 36.890
4 Образование
Во 2006, имало 5 основни и 5 средни училиша во квартот Хорн со 3.894 ученици.
5 Спорт
''Deutsches Derby'' е коњска трка која се одржува на Хорнер Ренбан секоја година во јули.
6 Инфраструктура
6.1 Здравствен систем
Во 2007, имало 16 дневни центри за децата, 44 лекари во приватни ординации и 8 аптеки.
6.2 Сообраќај
Хорн е опслужуван од железничкиот систем на подземната железница преку станиците: ''Horner Rennbahn'' и ''Legienstraße'' (линијата U2 од промената на линиите). Според секторот за моторни возила (Kraftfahrt-Bundesamt), во квартот Хорн биле регистрирани 9.310 приватни возила (252 возила на 1000 луѓе) во 2007 и 131 сообраќајна несреќа.
Солунска легенда

Слово од Кирил Филозоф како ги покрсти Бугарите или Солунска легенда е апокрифен текст од непознат автор, создаден за време на византиското владеење (XI - XII век). Во неа се среќаваат не само легендарни, но и патриотски бугарски традиции. Познати се 4 примероци: софиски (XVI век), тиквешки (XVI век), трновски и константинов. Сите овие се откриени на територијата на Македонија.
Текстот е полн со историски неточности, така што уште на почетокот авторот ги меша личностите на Константин (Кирил) Философ и Кирил Кападокиски. Сепак, впечаток е дека авторот ги наеркува македонските Словени, вклучувајќи ги и солунјаните, „Бугари““, односно ''Βούλγαροι''. На преден план никнува идејата за Бугарите како избран народ од Бог, при што Бог го испраќа Кирил да ги покрсти и да им даде азбука:
Кириле, Кириле, оди во (големата) земја и меѓу словенските народи, наречени Бугари, бидејќи Господ те определил да ги покрстиш и да им дадеш закон.
Според „Солунска легенда“, т.н. „готско“ покрстување, коешто се случило на територијата на денешна Бугарија во IV век, е всушност покрстувањето на Бугарите, а „готскиот“ епископ Вулфила (по потекло од Кападокија) е истиот лик со Св. Кирил (вулф = курт = волк), па така „готското“ писмо, всушност, е кирилицата. Таква врска во своите трудови прави д-р Ганчо Ценов.
1 Наводи
Константинов обелиск

Ѕидниот обелиск исто така познат како обелиск на Константин се наоѓа во близина на Змискиот столб на јужниот дел од некогашниот Цариградски хиподром во Истанбул, Турција.
Обелискот е висок 32 метри. Датата на изградбата на обелискот не е позната, но бидејќи била реновирана во времето на Константин VII, е наречен според императорот. Во тоа време наводно бил украсен со позлатени бронзени плочи на кои биле прикажани победите на Василиј I. Во текот на Четвртата крстоносна војна овие богатства биле украдени.
Во времето на Османлиите, младите јаничари го користеле обелискот искачувајќи се на неговиот врв и покажувајќи ја својата моќ. Во ова време обелискот претрпел оштетувања.
Овој обелиск бил прикажан на задната страна од турската лира од 500 банкноти од 1953 до 1976 година.
Тор цур Дибенер Хајде

Тор цур Дибенер Хајде била ''заедница на општини'' во округот Витенберг, во Саксонија-Анхалт, Германија. Се наоѓала југозападно од Витенберг. Седиштето на ''заедницата на општини'' било во Грефенхајнихен. Била распуштена во јануари 2011.
''Заедницата на општини'' Тор цур Дибенер Хајде се состоела од следниве општини:
* Грефенхајнихен
* Мелау
* Шкена
* Торнау
* Чорневиц
Сенко Велинов

Сенко Велинов (роден на 15 октомври 1965 година во Скопје) — македонски глумец, протагонист на повеќе улоги од антологиско значење. Дипломирал на ФДУ во Скопје. Член на Народниот театар во Суботица, во театарот на Љубиша Ристиќ (1990–1992), на Драмски театар (1992–1999), на Драмата на МНТ (1999–2000), директор на Драмски театар (2001–2002), од 2002 година повторно во Драмата на МНТ.
Улоги: Арган (Вообразен болен), Гилдерстен (Розенкранц и Гилдерстен се мртви мртви), Дон Жуан (Дон Жуан), Салиери (Амадеус), Троил (Троил и Кресида), А (Емигранти) и др.
1 Критика
:''Од она што го видов провоцирана сум веднаш да кажам: Сенко Велинов е повеќе од одличен. Со улогата на глумецот Светловидов, тој ги достигна славните мигови на неговиот чудесен Салиери и на неговиот Гилдестерн. Во претставата во која во еден миг се извикува „Оче наш, дај ни ја маската наша насушна“, Сенко ја одбра репликата на Розенкранц за флејтата како знак на езотеричната вистина. Едноставно, Велинов направи своевиден омаж за глумецот. Преплавен од немири и порачувајќи дека вистината за животот е иронична вистина, тој ги покажа конфликтите и кризите што се случуваат во душата на глумецот. Со еден збор, Велинов го стави глумецот лице в лице со себеси. Во доба кога на Светловидов му е време да си замине од сцената (има 68 години), тој ја открива личната драма за бескрајната осаменост. Со свесност за нехармоничноста меѓу надворешниот и внатрешниот живот, со сознание дека животот е осама и апсурд, во очаен обид да излезе од таа осаменост, тој бара егзил во алкохолот и живее во идентификација со своите ликови. Прашувајќи се каде отиде се, Светловидов на Велинов го покажа непрекинатото одминување на времето .''
Клајнер Грасброк

Клајнер Грасброк е кварт (''Stadtteil'') на Хамбург, Германија во рамките на округот (''Bezirk'') Хамбург-Мите. Се наоѓа на истоимениот остров помеѓу северните и јужните разграноци на реката Елба (''Norderelbe'' и ''Süderelbe''), заедно со другите квартови Штајнвердер, Федел и Вилхелмсбург. Скоро потполно се состои од објекти на Хамбуршкото пристаниште. Четирите квартови технички сите се квартови, но се разделени со нивни посебни брани.
1 Историја
Се верува дека гусарот Клаус Штертебекер бил обезглавен на островот Грасброк во 1400 или 1401.
Во текот на Втората светска војна пристаништето Хамбург, а со тоа и Клајнер Грасброк биле цели на воздушните напади во т.н. Операција Гомора. Од средината на јули 1944 до октомври 1945, подкампот Десауер Уфер на концентрациониот камп Нојенгаме постоел во квартот.
Ноќта од 16 февруари до 17 февруари 1962, островот бил целосно поплавен и сериозно оштетен од поплавите на Северното Море.
2 Географија
Во 2006, според статистичкото биро на Хамбург и Шлезвиг-Холштајн, кварто Клајнер Грасброк имал вкупна површина од 4,5 км<sup>2</sup>. Клајнер Грасброк се граничи на север со квартот Хафен Сити. На исток е квартот Федел, а на запад квартот Штајнвердер. На југ е квартот Вилхелмсбург.
3 Демографија
Во 2006, Клајнер Грасброк имал 1.219 жители. Густината на населеност била 274 жители на км<sup>2</sup>. 12,7% од населението биле деца под 18 години,а 8% имале 65 години или повеќе. 55,9% биле странци. 137 лица биле пријавени како невработени. Во 1999, имало 694 домаќинства од кои 21,3% имале деца под 18 години, кои живееле со нив и 47,7% од сите домаќинства се составени од индивидуалци. Просечната големина на домаќинството била 1,95.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
1.177, 1.203, 1.285, 1.390, 1.488, 1.583, 1.607, 1.624, 1.643, 1.512, 1.492, 1.362, 1.345
2000, 2001, 2002, 2003, 2004, 2005, 2006, 2007
1.326, 1.345, 1.320, 1.384, 1.368, 1.299, 1.262, 1.219
Во 2006, имало 334 кривични дела (274 дела на 1.000 луѓе).
4 Економија
Делови на пристаништето во Хамбург се наоѓаат во квартот Клајнер Грасброк.
5 Инфраструктура
Во квартот нема училишта, ниту лекари, ниту пак аптеки.
5.1 Сообраќај
Според секторот за моторни возила (Kraftfahrt-Bundesamt), во квартот биле регистрирани 113 приватни возила (93 возила на 1000 лица).
Столб на Аркадиј

Столбот на Аркадиј претставувал римски триумфален столб кој се наоѓал на форумот на Аркадиј во Цариград, денешен Истанбул, Турција. Столбот бил изграден во 401 година по повод победата на Аркадиј во 400 година над Готите. Аркадиј починал во 408 година, но целосно столбот бил завршен во 421 година, така што во тоа време бил посветен на неговиот наследник Теодосиј II.
Столбот бил уништен во 16 или 18 век најверојатно од земјотрес.
Магнаура

Палатата Магнаура (грчки: ''Μαγναύρα'') претставувала зградата во кој бил сместен Сенатот на Византија, во градот Цариград, денешен Истанбул, Туција. Објектот се наоѓал на источната страна од Августајон во близина на Аја Софија веднаш до портата Чалке.
Објектот бил изграден во 360 година. Меѓу зградите на Јустинијан I, кои биле изградени по катастрофалниот пожар во градот во 532, историчарот Прокоиј опишува дека по ова бил повтоено изграден и сенатот. Најверојатно градбата била многу слична на приемната сала в градот. Самото име во превод значи Голема сала.
Вестлихе Берде

Вестлихе Берде (|Westliche Börde) — ''заедница на општини'' во округот Берде, во Саксонија-Анхалт, Германија. Пред 1 јануари 2010, бил ''Амт''. Се наоѓа околу 35 километри југозападно од Магдебург, во западниот дел на ''Magdeburger Börde''. Седиштето на ''заедницата на општини'' е во Гренинген.
''Заедницата на општини'' Вестлихе Берде се состои од следниве општини:
# Ам Гросен Брух
# Ауслебен
# Гренинген
# Кропенштет
# Вакерслебен
Македонски Бугари

Македонски Бугари (|македонски българи) — мала заедница на Македонци во Македонија што се изјаснуваат за Бугари и дел кои имаат вистинско бугарско потекло бидејќи дошле од Бугарија во минатото. Во државата има многу мал број граѓани што се изјаснуваат како Бугари и истите често се нарекувани бугаромани или бугарофили, кои заедно како една целина не се признато етничко малцинство. Најголем број лица кои се изјаснуваат како Бугари се сконцентрирани во Струмичко, можеби поради тоа што градот територијално се наоѓа во близина на Бугарија и бил двапати дел од бугарската држава (1912 — 1919 и 1941 — 1944). Во периодот помеѓу 1945 — 1991 година додека Македонија била дел од Југославија, имало преселба на бугарското население од Босилеградско во Република Македонија, а најголемиот дел од него се населил во Скопје. На последниот попис во Македонија во 2021 година како Бугари се изјасниле 3.504 граѓани, кои претставуваат околу 0,2% од целото население.
1 Организација
Во текот на неуспешниот „Попис 2011“ во Македонија Бугарскиот културен клуб започнал кампања која гласела: ''Сите биле Бугари. А ти?'' која во текот на своето видео ги прикажува славните историски личности Св. Климент Охридски, Цар Самоил, Гоце Делчев како Бугари. Во Македонија има бугарско здружение Радко и Здружение на граѓани „Цар Борис III“ во Охрид и Бугарски културен клуб во Скопје. Според официјалните подотоци на КБГБЧ од 2002 до крајот на 2020 година речиси 90.000 македонски граѓани земале бугарски пасоши со кои може да патува и работи во земјите од ЕУ без визи. Уште околу 60.000 лица поднеле молби за бугарско државјанство за кое мора да потпишат документ дека имаат бугарско потекло. Прашање е колку од тие што добиле пасош или поднеле молби се чувствуваат Бугари, а колку на таков чекор се решиле од економски причини. На парламентарните избори во Бугарија 2021, бројот на пријавени гласачи во бугарската амбасада во Скопје изнесувал само 328 лица, а со тоа е јасен фактот дека тие пасоши се вадени поради економска причина.
2 Поврзано
* Демографија на Македонија
* Бугари
* Бугарофили
* Бугаризација
*Бугаромани
Гренинген

Гренинген (|Gröningen) — град во округот Берде, во Саксонија-Анхалт, Германија. Се наоѓа 40 километри југозападно од Магдебург и 10 километри источно од Халберштат. Гренинген е дел од ''заедницата на општини'' Вестлихе Берде.
Волт-ампер

Волт-ампер (симб. VA, ВА) е единица за привидна моќност (електрична сила) на едно струјно коло, еднаква на производот од квадратната средина на напонот и квадратната средина на јачината на струјата. Кај колата со еднонасочна струја, овој производ е еднаков на вистинската моќност (активна моќност) во вати. Волт-амперот е корисен само кога имаме кола со неизменична струја (AC) (синусоидни напони и струја со иста честота).
Иако волт-амперот и ватот имаат иста димензија на сила (временска стапка на енергијата), тие не се исти по значење. Некои уреди како оние за непрекинато напојување имаат максимална волт-ампеража и посебна максимална ватажа.
Волт-амперажата е ограничена од максималната пропустлива струјна јачина, а ватажата е ограничена од тоа колквата моќност може да поднесе уредот.
1 Поврзано
* Наизменична струја
* Фактор на моќност
Инцидент на Скопско кале

Инцидентот на Скопското кале беше конфликт меѓу две групи демонстранти (едната македонска и другата албанска) кој се случил пред Скопско кале на 13 февруари 2011 година. Судирот бил прекинат од страна на македонската полиција и заврши со неколку повредени.
На инцидентот му претходел почетокот на изградбата на музеј-црква на Кале, нарачана од страна на Министерството за култура, и уривање на дел од објектот во изградба од страна на албански демонстранти, ноќта на 10 февруари 2011 година.
1 Настанот
Во 12 часот и 30 минути на Калето пристигнале првите членови на македонската група организирани преку социјалната мрежа Facebook, кој го поставиле етничкото знаме на Македонците. Околу 13 часот (половина час по пристигнувањето на Македонците), на Калето пристигнала поголема група на албански граѓани, членови на невладината албанска организација „Разбуди се“ да протестираат за изградбата на „црква-музеј“. Македонската полиција со цел да ја смири ситуацијата почнала од споредниот влез на калето да ги вади Албанците кои веќе се наоѓале на Калето. Без да ги забележи полицијата, од главниот влез се спуштила група на албански демонстранти, кои почнале со камења да фрлаат кон полицијата и кон спротивната страна, кон македонските демонстранти. Состојбата потоа се влошила, започнале физички пресметки, да летаат камења од двете страни, имало многу повредени, а меѓу нив дури и помали деца. Полицијата, за да не се влоши уште повеќе состојбата, ја принудила македонската група да отстапи. Додека полицијата ја отстранувала македонската група од местото на судирот, албанската група се упатила кон црквата и на објектот ставила свои транспаренти. Вечерта околу црквата се собрале многумина Албанци кои демолирале дел од објектот.
2 Реакции
По инцитентот, владините партнери ВМРО-ДПМНЕ и ДУИ објавиле заедничко соопштение во кое е наведено дека остро го осудуваат настанот и повикуваат на смиреност кај граѓаните. Но, дел од јавноста се сомневаше дека инцидентот е исцениран токму од страна на ВМРО-ДПМНЕ и ДУИ.
Грефенхајнихен

Грефенхајнихен (|Gräfenhainichen) — град во округот Витенберг во Саксонија-Анхалт, Германија.
1 Местоположба
Градот бил седиште на канцелариите на заедницата на општини Тор цур Дибенер Хајде додека не била распуштена во јануари 2011. Се наоѓа околу 25 километри југозападно од Лутерштат Витенберг, југоисточно од Десау и североисточно од Битерфелд, на работ на природниот парк Дибенер Хајде.
Близу се наоѓа езерото Гремин, езеро создадено како резултат на повторното оплеменување на просторот на некогашните јагленокопи Голпа-Норд и на чии брегови е поставен Ferropolis („Железниот град“), индустриски споменик, всушност музеј посевн на „индустриската култура“.
2 Историја
Грефенхајнихен бил првпат споменат во 1254. Во 1454, Грефенхајнихен ги потврдил градските права, откако старите документи во кои му се доделени градски права изгореле во пожар. Во 1637, во текот на Триесетгодишната војна, градот бил скоро целосно уништен од Швеѓаните. Во 1859, во градот била поставена новата железничка линија помеѓу Витенберг и Битерфелд. Поволната местоположба на градот дозволила да се развие индустрија. Првата печатарска работилница била отворена во 1874; до 1990, постојат најмалку четири печатарски рботилници во Грефенхајнихен. До 1890, бил ископуван кафен јаглен во Грефенхајнихен, најпрвин под земја, а потоа и во јагленокопи. Во 1954, во тоа време градот бил во Источна Германија, Грефенхајнихен станал окружно седиште (''Kreisstadt'') на три града и 27 општини. Ова траело до 1994, четири години по реобединувањето на Германија.
3 Грб
Моменталниот градски граѓански грб бил доделен на 17 фекември 1993. Најстариот градски печат потекнува од 1477 и моменталниот грб се заснова на тој. Кулата стои поради стариот утврден град, заедно со лавот, кои ознаки на грбот на Мајсен, кој потекнува од 1377 кога грофот од Мајсен станал лорд на месното население. До 1993, грбот на Грефенхајнихен бил со сличен дизајн, но со различни хералдички елементи и со различни бои. Стариот грб бил предоминантно црвен.
4 Меѓународни односи
Грефенхајнихен одржува партнерства со следниве градови:
* Лаубах, Хесен, од 1992
* Еленкур, Франција, од 2003
* Зурзел, Белгија, од 2005
5 Сообраќај
Грефенхајнихен се наоѓа на сојузниот автопат ''Bundesstraße'', B 107, кој води од Бад Дибен до Косвиг, на B 100 од Витенберг до Битерфелд и ина покраинскиот пат ''Landesstraße'' L136 до Чорневиц.
Раскрсницата ''Dessau-Ost'' на автопатот A9 (Минхен - Берлин) — околу 17 километри оддалечена.
Железничката станица Грефенхајнихен се наоѓа на линијата на Deutsche Bahn помеѓу Витенберг и Битерфелд.
6 Личности
* Јоаким Готлоб ам Енде — теолог и учител
* Паул Герхарт — писател на химни
* Хуго Винклер — археолог и лингвист
* Јохан Готфрид Гале — астроном откривач на Нептун, роден во блиското село Радис
* Паул Плајгер (1899-1985) — индустријалец
Цариградски универзитет

Цариградски универзитет познат како Магнаурски универзитет — најголемото и најпрестижното училиште во Византиското Царство. Во оваа училиште биле школувани децата на императорите и членовите на византиската аристократија, а во некои случаи и некои студенти надвор од овие кругови.
Името потекнува од латинското "голема сала" (''magna aula'') која се претпоставува дека заедно со катедралата Света Софија била дел од комплексот на императорскиот дворец и имала директен однос кон високото образование.
Школата била основана во 425 година во времето на императорот Теодосиј II со 31 сектори за право, филозофија, медицина, аритметика, геометрија, астрономија, музика, реторика и други предмети. Наставата се одвивала на латински и грчки. Школата опстојувала до 15 век кога се трансформирал во приватен универзитет кој бил потчинет на црковната образовна институција. Никогаш не добил официјален статус на универзитет.
Во текот на 12 век оваа школа била водечки центар на образованието во империјата. По 1204 година, крстоносците престанале со поддршка на училиштето иако властите на Никеја дале поддршка за продолжување на наставата. По реставрацијата во 1261 година биле направени обиди за обнова и враќање на стариот систем, но никогаш не се постигнал стариот сјај.
На оваа школа предавал Свети Кирил.
Неа Еклезија

Неа Еклезија (грчки: ''Νέα Ἐκκλησία'', "''Нова црква''") е поранешна црква која се наоѓала во Цариград, денешен Истанбул, Турција. Црква била изградена од страна на византискиот цар Василиј I Македонецот во периодот од 876 до 880 година. Оваа црква била првата која била изградена по завршувањето на Аја Софија во 6 век и го означува почетокот на средниот период од византиската архитектура. Црквата се користела и во времето на Палеолозите. Во времето на Османлиите објектот бил срушен во 1490 година кога претходно бил погоден од гром.
1 Историја
Императорот Василиј I бил основач на македонската династија и се смета за еден од најуспешните византиски императори и како реставратор на империјата. Честопати бил споредуван со Јустинијан I бидејќи вовел проиграма за изградба на Цариград. Една од главните погледи на императорот била да создаде нова Света Софија односно Нова црква во градот.
Започнувањето на изградбата била под личен надзор на Вазилиј. Местоположбата на црквата била во југоисточниот дел од Големата палата во Цариград, во близина на Циканистерион. Во идните години црквата одиграла важна улога при царските церемонии. Во текот на 11 век била претворерна во манастир познат како Нов манастир. Во времето на Османлиите објектот бил претворен во работилница за барут. Но во 1490 година објектот бил погоден од гром по кое била срушена.
Денеска за деталите на црквата се знае многу малку, главно од книжевните дела. Црквата се состоела од пет куполи. Централната купола била посветена на Исус Христос додека останатите четири најверојатно на други четири светци. Расшпредот на куполите исто така е спорен. Според некои, основата се состоела од квадратен крст.
Димитар Димески

Димитар Димески (, - , ) — македонски историчар, редовен професор на Филозофскиот факултет – Скопје.
1 Животопис
Основно и средно образование завршил во Прилеп. Дипломирал на Институтот за историја при Филозофскиот факултет во 1964 година. Во 1966 година, тој станал асистент на Филозофскиот факултет. Докторирал во 1979 година, бил избран за доцент, вонреден професор во 1985 година и редовен професор во 1990 година.
Ја проучувал историјата на македонското револуционерно ослободително движење од Илинденскиот период. Објавил над 200 библиографски единици. Автор е на 10 монографии. Бил раководител на Институтот за историја и на Советот на последипломски студии. Тој бил член и претседател на повеќе редакции на научни списанија и зборници. Дописен член на ДНУ во Битола (1983) и ДНУ во Прилеп (1984).
На 100 годишнината од смрта на Гоце Делчев, Димески објавил јубилејна монографија за овој великан на македонското револуционерно движење. Во текот на текот на презентацијата на оваа дело Димески истакнал:
:''Делото што Гоце Делчев го остави на генерациите, македонскиот народ го прегрна како свое културно наследство. На денешен ден - понеделник, пред сто години и еден ден, загина големото чедо на овој достоинствен народ. Денеска, едновековната дистанца дозволува да се објективизира животот и делото на Гоце Делчев. Ние мора да ја истакнеме неговата етичност и едукативност и што повеќе да ги доближиме до вистината неговиот живот и дело''
2 Научни трудови
*''Македонското национално-ослободително движење во Битолскиот вилает (1893–1903), Скопје, 1981''*''Аферите во Битолскиот вилает (1893–1903), Скопје, 1993''*''Гоце Делчев, Скопје, 1994''*''Гоце Делчев, Јубилејно издание 100 години од смрта на Гоце Делчев (1903-2003), Матица македонска, Институт за историја - Филозофски факултет Скопје, 2003'' и др.
3 Поврзано
* Делчевологија
Обере Алер

Обере Алер (|Obere Aller) — општинска заедница во округот Берде во Саксонија-Анхалт, Германија. Пред 1 јануари 2010 бил ''Амт''. Се наоѓа околу 30 километри западно од Магдебург. Именувана е по горниот тек на реката Алер, на нејзина територија. Седиштето на општинската заедница е во Ајлслебен.
Општинската заедница Обере Алер се состои од следниве општини:
# Ајлслебен
# Харбке
# Хетенслебен
# Зомерсдорф
# Умендорф
# Фелпке
# Вефенслебен
Берде

Берде (|Börde) — округ во северозападниот дел на покраината Саксонија-Анхалт, во Германија.
1 Историја
Округот се создал со спојувањето на поранешните окрузи Оре и Берде, како дел од локалната административна реформа во 2007.
2 Градови и општини
Округот Берде се состои од следниве единици:
Слободни градови Слободни општини
Општински заедници со општините
<sup>1</sup>седиште на заедницата на општини; <sup>2</sup>град;
Stronger (песна на Кање Вест)

„Stronger“ е песна изведена од страна на американскиот хип-хоп артист, продуцент и текстописец Кање Вест, издаден како втор сингл од неговиот трет студиски албум ''Graduation''. Беше продуцирана од страна на Вест заедно со Мајк Дејн и Тимбленд. Песната содржи вокален семпл од песната „Harder, Better, Faster, Stronger“ изведена од страна на French house заедно со Daft Punk, кои ги добија текстописните заслуги како и појавувањето на нивните костуми во музичкиот спот за песната. Синглот првпат беше издаден во дигитална форма на 31 јули 2007 година и наскоро стана третиот број еден сингл на Вест. Песната освои и Греми Награда за Најдобра Рап Соло Изведба на педесеттото издание на Греми Наградите. Од јуни 2011, синглот е продаден во преку 4,402,000 диигитални примероци во САД.
1 Табели и сертификации
1.1 Позиции на табелите
Табела (2007), Највисокапозиција
Australian Singles Chart, 2
Austrian Singles Chart, 29
Canadian Hot 100, 1
Czech IFPI Chart, 27
Danish Singles Chart, 20
Dutch Singles Chart, 35
European Hot 100 Singles, 3
Finnish Singles Chart, 8
French Singles Chart, 3
German Singles Chart, 17
Irish Singles Chart, 2
New Zealand Singles Chart, 1
Norwegian Singles Chart, 3
Portuguese Singles Chart, 30
Swedish Singles Chart, 19
Swiss Singles Chart, 29
Turkish Singles Chart, 1
UK Singles Chart, 1
US ''Billboard'' Hot 100, 1
US ''Billboard'' Hot R&B/Hip-Hop Songs, 30
US ''Billboard'' Hot Rap Tracks, 3
US ''Billboard'' Pop Songs, 1
1.2 Продажба и сертификации
Држава, Услужник, Сертификација
Австралија, ARIA, Платина<ref
Нов Зеланд, RIANZ, Злато<ref
САД, RIAA, 4x Платина<ref
Катедрална црква Света Богородица (Хамбург)

Катедрална црква „Света Богородица“ (|Domkirche St. Marien) е римокатоличка катедрала во Занкт Георг, Хамбург, Германија и катедрала на Хамбуршката архиепископија (до 1994). Катедралата се наоѓа на Danziger Straße и била изградена помеѓу 1890 и 1893 по проектот на Арнолд Гилденфениг. Црквата била подигната во неоромански стил по иницијатива на епископот Бернхард Хетинг од Оснабричката епископија, тогаш истовремено и викарен апостол на Викарен апостол на нордиските мисии на Германија, а потоа надлежен за католиците од Хамбург. Била првата нова римокатоличка црква изградена во Хамбург од реформацијата.
1 Додатна литература
* Kamps, Gerhard (2000) ''Domkirche St. Marien Hamburg''. Regensburg: Schnell & Steiner. ISBN 978-3-7954-6301-4
* Archdiocese of Hamburg (2008) ''Der Neue Mariendom. Besucherinformation''
Халденслебен

Халденслебен (|Haldensleben) — град во Саксонија-Анхалт, Германија. Се наоѓа на реката Оре, околу 30 километри северозападно од Магдебург. Поврзан е со железничката линија до Магдебург, Ебисфелде и Ајлслебен. Претставува административно седиште на округот Берде. Има протестантска и католичка црква. Старата скулптура на Роланд ги симболизира правата на средновековната населба која ги добила правата како „град“. Таа е единствената скулптура која седи на коњ во светот. Пред 1939, кога се споил со Алтхалденслебен, градот бил нарекуван Нојхалденслебен.
1 Меѓународни односи
Халденслебен е збратимен со следниве градови:
* Цеханув, Полска
Ебисфелде-Веферлинген

Ебисфелде-Веферлинген (|Oebisfelde-Weferlingen) — град во округот Берде, во сојузната покраина Саксонија-Анхалт, Германија. Бил создаден на 1 јануари 2010 со спојување на поранешните општини Бесдорф, Дерен, Ајкендорф, Ешенроде, Етинген, Хединген, Херзинген, Катендорф, Ебисфелде, Рецлинген, Шванефелд, Зегерде, Зиштет, Валбек и Веферлинген.
Ебисфелде

Ебисфелде (|Oebisfelde) — село и поранешна општина во округот Берде во Саксонија-Анхалт, Германија. Од 1 јануари 2010 е дел од градот Ебисфелде-Веферлинген.
1 Географија
Ебисфелде е во областа Алтмарк/Магдебуршко Берде. Се граничи со Долна Саксонија на реката Алер. Источно од Ебисфелде е природниот парк Дремлинг.
2 Историја
Помеѓу 1945 и 1990, станицата Ебисфелде служела како премин на внатрегерманската граница за железнички сообраќај. Во составниот дел на Ебисфелде, Бухорст, се наоѓал премин за внатрешна пловидба по Средногерманскиот Канал, бил отворен за водни објекти. Сообраќајот помеѓу Советската окупациска зона (до 1949, потоа Источната Германска Демократска Република, или Западен Берлин и Британската окупациска зона (до 1949) и потоа Западногерманската Сојузна Република Германија бил предмет на интерзонски договор.
2.1 Поранешни општински единици
* Бергфриде
* Брајтенроде
* Бухорст
* Герендорф
* Локштет
* Ниндорф
* Васенсдорф
* Ведендорф
3 Знаменитости
* Замок
* Природен парк Дремлинг
Lift Off

„Lift Off“ е песна изведена од американскиоте рапери Џеј-Зи и Кање Вест во соработка со американската пејачка Бијонсе Ноулс. Песната е напишана од страна на Кање Вест, Шон Картер, Џеф Баскер, Фарел Вилијамс, Питер Ернандес и Сил Самјуел, додека пак продукцијата е во рацете на Вест, Баскер, Мајк Дејн, Q-Tip, Фарел и Don Jazzy за заедничкиот албум на Џеј-Зи и Вест, ''Watch the Throne''. За песната имаше шпекулации дека ќе се издаде како водечки сингл за албумот, содржејќи дополнителни вокали од страна на Бруно Марс. Иако, Марс никогаш не се појави на песната сепак беше испратена на модерното урбан радио на 23 август August 23, 2011.
Музички, „Lift Off“ е поп песна која што содржи барокни делови. Содржи рефрен испеан од страна на Ноулс, додека во другите верзии Џеј-Зи и Вест пеат во рап стил. Основната инструментација содржи синтисајзери, тапани и хорни. „Lift Off“ прими измешани до позитивни критики од страна на музичките критичари кои го пофалија хукот и вокалите на Ноулс.
0.1 Табели
Табела (2011), Највисокапозиција
Australia (ARIA), 81
South Korea Gaon International Chart, 1
UK R&B (The Official Charts Company), 15
UK Singles (The Official Charts Company), 48
Дремлинг

Дремлинг (|Drömling) — слабо населена низина на границата на Долна Саксонија и Саксонија-Анхалт во Германија со област од околу . Поголемиот дел припаѓа на Саксонија-Анхалт на исток и е природен парк од 1990. Поранешното мочуриште било изменето со дренажа од природен во културен пејзаж во XVIII век по наредба на прускиот крал Фридрих Велики. Денес, низината, со нејзините водни патишта, Средногерманскиот Канал и реките Алер и Оре е прибежиште на ретки или загрозени видови на животни и растенија. Поголемиот дел од областа е составена од природни паркови и заштитени области. Соседни градови се Ебисфелде и Волфсбург.
1 Местоположба
Дремлинг се наоѓа во наоѓа во низина околу 15-20 километри. Тој е поширок дел на ледничката долина Бреслау-Магдебург-Бремен. Во поширока смисла се протега од Волфсбург-Форсфелде на запад до Калферде на исток и од Клеце на север до Ебисфелде на југ.
Дремлинг се простира на следниве окрузи: Алтмарк Залцведел, Берде, Гифхорн, градот Волфсбург и Хелмштет.
2 Поврзано
* Список на природни паркови во Германија
Демохристијански сојуз на Германија

Демохристијански сојуз на Германија или ДХС (|Christlich Demokratische Union Deutschlands или CDU, букв: ''Христијанско-демократски сојуз на Германја'') — демохристијанска и конзервативна политичка партија во Германија. Одредена е како партија на десниот центар во германскиот политички систем. Заедно со нејзината братска партија во Баварија, Христијанско-социјален сојуз на Баварија, ДХС ја образува групата CDU/CSU, позната и како Сојуз, во Бундестагот.
Водачот на партијата, Ангела Меркел, е моменталниот канцелар на Германија. ДХС е член на европската народна партија (EPP) и припаѓа на групата на таа партија во Европскиот Парламент. Ова е втора по големина политичка партија во Германија, гледано според бројот на членови.
1 Германски канцелари од ДХС
Канцелар на Германија, Мандат
Конрад Аденауер, 1949–1963
Лудвиг Ерхард, 1963–1966
Курт Георг Кизингер, 1966–1969
Хелмут Кол, 1982–1998
Ангела Меркел, 2005-2018
Анегрет Крамп-Каренбауер, 2018-2021
Армин Лажет, 2021-денес
2 Поврзано
* Христијанска демократија
* Христијанско-социјален сојуз на Баварија (CSU)
* Христијанско-социјален сојуз (Источна Германија)
* Политика на Германија
* Список на политички партии во Германија
* Бундестаг
* Христијански демократски партии
3 Додатна литература
* Hans-Otto Kleinmann ''Geschichte der CDU: 1945–1982.'' Stuttgart 1993, ISBN 3-421-06541-1
Хамбуршка архиепископија

Карта
Основни податоци
архиепископ:, д-р Вернер Тисен
помошен епископ:, Норберт Вербсд-р Ханс-Јохен Јашке
викер:, Франц-Петер Шпица
деканати:, 17
парохии:, 121
површина:, 32.654 км<sup>2</sup>
жители:, 5.808.000
католици:, 396.389
сооднос:, 6,82 %
Адреса:, Danziger Straße 52a
Мрежно место:
Помошни епископии:
Хамбуршката архиепископија (|Archidioecesis Hamburgensis, |Erzbistum Hamburg) — архиепископија на северот на Германија и ги покрива сојузните покраини Хамбург и Шлезвиг-Холштајн, како и добар дел од Мекленбург од сојузната покраина Мекленбург-Западна Померанија. Во однос на површината е најголема во Германија. Се одликува со нејзината положба како епископија на дијаспората. Седиште на архиепископот е во Новата катедрала „Света Богородица“ во Св. Георг, Хамбург.
Црква „Св. Петка“ - Сретково

Света Петка претставува главната манастирска црква на Сретковскиот Манастир во гостиварското село Сретково. Таа е сместена во месноста „''Сретковски ливади''’’, недалеку од селото. Некаде на почетокот на декември 2011 година, во црквата била извршена тешка кражба, каде биле украдени осум икони. Три од нив биле постари и поголеми, две насликани на платно и една дрворез. Оснататите пет биле со помали димензии. Освен иконите, крадците ги собрале и парите од доброволни прилози од верниците.
1 Поврзано
*Сретковски Манастир;
*Црква „Св. Богородица“ - другата селска црква;
Ам Ротенбаум

''Ам Ротенбаум'' е место на главниот тениски терен на турнирот Хамбург Мастерс, кој се игра во квартот Ротербаум на Хамбург, Германија.
Tennis has been played in Rotherbaum since 1927. The current stadium was built in 1998 and holds 13,300 spectators.
1 Локација
„Tennisstadion am Rothenbaum“ се наоѓа во ''Hallerstraße 89'' помеѓу ''Rothenbaumchaussee'' и ''Mittelweg''.
2 Галерија
Барклејкард Арена (Хамбург)

Барклејкард Арена (првично Color Line Arena, а подоцна ''O2 World'') — повеќенаменска арена во Хамбург, Германија. Отворена е во 2002 и може да смести 16.000 луѓе. Се наоѓа во близина фудбалскиот стадион Арена Имтех и новата Volksbank Arena во квартот Баренфелд. Таа е меѓу најмодерните арени во Европа.
Арената е отворена во ноември 2002, 150 метри е долга и 110 метри широка и има висинска разлика од 33 метри. Максималната сместивост на арената е 16.000 посетители за спортските настани со елиминирање на внатрешните места, 12.947. Трошоците за изградба изнесувале приближно 83 милиони евра. Изградбата на стадионот била била финансирана од финскиот претприемач Хари Харкимо и градот Хамбург, Харкимо ја продал земјата за симболична цена од една германска марка и ги започнал инфраструктурните подобрување како првична фаза за 12 милиони германски марки (околу 6,1 милион евра). Во октомври 2007, арената била проценета на 75 милиони евра и била продадена на Anschutz Entertainment Group. Се наоѓа во градскиот западен кварт Баренфелд, во близина на фудбалскиот стадион Арена Имтех. Изградбата на арената, која се одвиваше од јуни 2001 до ноември 2002, чинела 83 милиони евра.
Главно се користи за ракомет и хокеј на мраз и е дом на HSV Handball и Hamburg Freezers.
Бил домаќин на неколку натпревари во текот на Светското првенство во ракомет 2007.
Германскиот техно-бенд Scooter го снимил нивниот албум, ''Live in Hamburg'', на 12 март 2010.
Sting настапил за време на неговата турнеја Symphonicities на 19 октомври 2010, заедно со Кралскиот филхармониски оркестар.
Flashing Lights

Flashing Lights — песна на американскиот хип-хоп артист, продуцент и текстописец Кање Вест. Беше издадена на 22 ноември 2007 година како четврт сингл за неговиот трет студиски албум, ''Graduation'' („Дипломирање“). Заслуги за продукцијата како и за текстот на песната земаа Вест и Ерик Хадсон. Во песната можат да се приметат и вокали изведени на Р&Б пејачот Dwele (Двел) како и дополнителни вокали од страна на Кони Мичел од групата Sneaky Sound System. Илустрацијата на официјалниот омот на синглот беше дизајнирана од страна на јапонскиот поп-артист, Такаши Мураками. Песната го постигна своето највисоко второ место на Американската билборд рап-песни табела (Rap Songs).
0.1 Позиции на табелите
Табела (2007-08), Највисокапозиција
Australian Singles Chart, 82
Belgium Singles Chart (Flanders), 5
Belgium Singles Chart (Wallonia), 19
Canadian Hot 100, 54
European Hot 100 Singles, 84
Irish Singles Chart, 21
UK Singles Chart, 29
US ''Billboard'' Hot 100, 29
US ''Billboard'' Hot R&B/Hip-Hop Songs, 12
US ''Billboard'' Rap Songs, 2
US ''Billboard'' Pop Songs, 31
0.2 Табели за крај на година
Табела (2008), Највисокапозиција
US ''Billboard'' Hot 100, 90
US ''Billboard'' Hot R&B/Hip-Hop Songs, 48
US ''Billboard'' Hot Rap Tracks, 15
Црква „Св. Илија“ - Сланско

Свети Никола — гробјанска црква во поречкото село Сланско.
Црквата е сместена на еден рид во рамките на селото помеѓу борови дрвја.
1 Историја
Црквата била подигната во 1934 година.
2 Галерија
3 Поврзано
* Сланско
* Дебарско-кичевска епархија
* Бродско архијерејско намесништво
* Бродска парохија
Црква „Св. Никола“ - Сланско

Свети Никола — главна селска црква во поречкото село Сланско.
Црквата е сместена на самиот влез во селото, спроти спомениците посветени за борците од НОБ и Илинденското востание.
1 Историја
Црквата била подигната во 1890 година.
Во периодот помеѓу 11 и 15 декември 2011 година, била извршена тешка кражба во црквата, каде биле украдени 16 икони, црковни книги, часослов на старословенски јазик, служебник на старословенски јазик и псалтир од 1703година.
2 Галерија
3 Поврзано
* Сланско
* Дебарско-кичевска епархија
* Бродско архијерејско намесништво
* Бродска парохија